ОБЩИНА ДРЯНОВО

ИСТОРИЧЕСКИ МУЗЕЙ – ДРЯНОВО

ОБЯВЯВАТ

IV. НАЦИОНАЛЕН КОНКУРС

„ПРЕМИНАЛ МАЙСТОР ПРЕЗ ЗЕМЯТА“ 2025 г.

СТАТУТ

Конкурсът е посветен на майстор Никола Фичев – талантливият творец, който започнал своя път от Дряново. Чрез съзидателния си гений сътворил множество сгради, къщи и мостове, които и днес будят удивление. Никола Фичев е бил и обществено ангажирана личност, милееща за свободата и благоденствието на българите и е една от най-ярките фигури на Българското възраждане.

**І. ЦЕЛИ**

Да открива, популяризира и подпомага развитието на детски таланти в областта на изобразителното и литературното изкуство.

Да утвърди любовта на подрастващите към един от най-ярките представители на Българското възраждане – майстор Колю Фичето, роден в гр. Дряново.

Да разшири познанията на учениците за живота, творчеството и завета на прочутия майстор и да им даде широко поле с въображение да пресъздадат образа на майстора и атмосферата, в която е живял.

Да включи тази тема по-активно при възпитанието и образованието на деца в съвременното общество.

Да активизира деца и учащи, техните родители, учители и преподаватели за годишна духовна среща на малките творци от цялата страна, споделящи своите впечатления и почит към големия архитект и строител.

**ІІ. УЧАСТНИЦИ**

ДЕЦА в III и IV група от всички детски градини в България

УЧЕНИЦИ от I до XII клас от всички училища, школи и извънучилищни звена в България

**ІІІ. РАЗДЕЛИ**

Конкурсът се реализира в четири раздела:

• ИЗОБРАЗИТЕЛНО ИЗКУСТВО;

• МАКЕТ;

• ЛИТЕРАТУРНО ТВОРЧЕСТВО;

• ВИДЕО;

**Раздел 1: ИЗОБРАЗИТЕЛНО ИЗКУСТВО**

Условия за участие:

• Няма ограничения в техниките и материалите;

• Участниците изпращат до две творби;

• Рисунката трябва да е с размери 35/50 cm; за детските градини размерът може да е 35/25 cm;

• Рисунката не трябва да е с паспарту или с рамка;

• Всички получени рисунки остават във фонда на Исторически музей – Дряново и не се връщат.

Върху гърба на всяка творба е необходимо да бъдат четливо написани:

• име на творбата;

• трите имена на автора, възраст (навършени години), точен адрес, e-mail, телефон за контакт;

• име на школата/учебното заведение, адрес и ръководител (ако не работи самостоятелно);

Конкурсът се провежда в четири възрастови групи:

І възрастова група – ДГ;

ІІ възрастова група – 1. – 4. клас;

ІІІ възрастова група – 5. – 7. клас;

IV възрастова група – 8. – 12. клас.

**Раздел 2: МАКЕТ**

• Макетите трябва да пресъздават знакови сгради и обекти построени от Никола Фичев.

• Няма ограничения във вида на материалите, от които могат да бъдат изработени макетите.

• Размерите на изработените макети не трябва да надвишават 35 х 50 см в основата и 50 см на височина.

• Те могат да бъдат изработени индивидуално или колективно.

• Всеки участник или колектив може да представи само една творба.

Макетите трябва да бъдат придружени с информация за обекта и данни за участниците:

• име на творбата;

• трите имена на автора (колектива), възраст, точен адрес, e-mail, телефон за контакт;

• име на школата/учебното заведение, адрес и ръководител (ако не работи самостоятелно);

Конкурсът се провежда в три възрастови групи:

ІІ възрастова група – 1. – 4. клас;

ІІІ възрастова група – 5. – 7. клас;

IV възрастова група – 8. – 12. клас.

**Раздел 3: ЛИТЕРАТУРНО ТВОРЧЕСТВО**

Конкурсът се провежда в две категории:

• ПОЕЗИЯ;

• ПРОЗА (есе или разказ);

Условия за участие:

• В конкурса могат да участват всички ученици от I до XII клас;

• Всеки участник представя до 2 (две) стихотворения или 1 (едно) произведение в проза;

• Възможно е участие и в двата раздела;

Конкурсът се провежда в три възрастови групи:

ІІ възрастова група – 1. – 4. клас;

ІІІ възрастова група – 5. – 7. клас;

IV възрастова група –8. – 12. клас.

Всяка творба задължително трябва да съдържа следната информация:

• Заглавието на творбата;

• Трите имена на автора;

• Възраст, клас;

• Град/село, област, училище, клуб, др.;

• Адрес и телефон за контакт;

• Името на преподавателя/ръководителя и негов телефон за връзка.

Важно!!!

• Творбите да са до 2 страници – формат А4, шрифт: Times New Roman – 14;

• Творбите да се изпратят на e–mail: office@museumdryanovo.com до 02.05.2025 г.

**Раздел 4: ВИДЕО**

Конкурсът се провежда в една категория VIII - XII клас

Представете по ваш избор даден строеж на майстор Колю Фичето или любопитен момент от неговия живот в рамките на не повече от 1 минута. Може да застанете пред камерата, може да сте само глас зад кадър или да създадете видео със субтитри. Добавете в началото или края на видеото името на конкурса.

Данни за участника/ участниците, ако решите да работите в група:

***всеки от участниците трябва да попълни формуляр за участие***

1. Заглавие /име/ на Вашата видео история
2. Име и фамилия на участника в конкурса
3. Населено място
4. Училище
5. Клас
6. Ел. поща
7. Телефон за връзка
8. Навършени години

За учениците под 18 години е задължително да предоставят Декларация за родителско съгласие. Може да я изтеглите от страницата най-долу.

Видеата трябва се изпратят на e–mail: office@museumdryanovo.com до 02.05.2025 г.

**IV. НАГРАДИ**

Във всеки раздел и всяка възрастова група ще бъдат раздадени грамоти и награди за I, II и III място. Предвидени са специални награда на Исторически музей – Дряново, Община Дряново, Областна администрация – Габрово и Архиерейско наместничество – Дряново, както и поощрителни награди.

**V. СРОК ЗА ИЗПРАЩАНЕ НА ТВОРБИ ЗА УЧАСТИЕ В КОНКУРСА**

КРАЕН СРОК: 02.05.2025 г. – ВАЖИ ДАТАТА НА ПОЩЕНСКОТО КЛЕЙМО.

АДРЕС за изпращане на конкурсните творби в раздел „Изобразително изкуство” и „Макет”:

гр. Дряново, 5370

ул. „Шипка“ № 82

ЗА НАЦИОНАЛНИЯ КОНКУРС „Преминал майстор през земята”

**VІ. ДОПЪЛНИТЕЛНА ИНФОРМАЦИЯ**

Оценяването ще се осъществи от комисии от експерти в съответните раздели („Изобразително изкуство“, „Макети“ и „Литературно творчество“). Ако роднина на член от комисията участва в Конкурса, този член няма да има право да оценява творбата/творбите на съответния роднина, за да бъдат избегнати всякакви съмнения за конфликт на интереси.

Имената на НАГРАДЕНИТЕ УЧАСТНИЦИ С ПРОТОКОЛА НА ЖУРИТО ОТ СЪОТВЕТНИЯ РАЗДЕЛ ще бъдат публикувани до **27.05.2025 г.** на официалния сайт на Исторически музей - Дряново: www.museumdryanovo.com

Награждаването ще се състои на **01.06.2024 г.** в Исторически музей – Дряново, ул. „Шипка“ 82, където ще бъде представена изложба с творбите на участниците в конкурса.

ЗА КОНТАКТ:

Исторически музей – Дряново

Тел. за връзка: 0898542991 – Гергана Симеонова

e-mail: office@museumdryanovo.com